**Romonya Község Önkormányzat Képviselő-testületének 4/2015. (II.25.) önkormányzati rendelete a szociális ellátásokról a 8/2016. (XI.15.) számú rendelettel egységes szerkezetben**

Romonya Község Önkormányzatának Képviselő-testülete a Szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában biztosított hatáskörében, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a, pontjában meghatározott feladatkörében eljárva a következőket rendeli el:

A rendelet célja

1. §

E rendelet célja, hogy Romonya Önkormányzat közigazgatási területén élő egyének és családok szociális biztonságának megőrzése, elősegítése érdekében megállapítsa a települési támogatás keretében nyújtott támogatások formáit, az azokra való jogosultság feltételeit, kifizetésének, folyósításának és ellenőrzésének szabályait.

A rendelet hatálya

1. §

E rendelet hatálya kiterjed Romonya Önkormányzat közigazgatási területén bejelentett lakó-és tartózkodási hellyel rendelkező, és életvitelszerűen is Romonya közigazgatási területén lakó

1. magyar állampolgárokra
2. bevándoroltakra és letelepedettekre
3. hontalanokra
4. a magyar hatóság által menekültként vagy oltalmazottként elismert személyekre
5. a szabad mozgás és tartózkodás jogával rendelkező személyek beutazásáról és tartózkodásáról szóló törvény ( a továbbiakban: Szmtv.) szerint a szabad mozgás és tartózkodás jogával rendelkező személyekre, amennyiben az ellátás igénylésének időpontjában az Szmtv.-ben meghatározottak szerint a szabad mozgás és a három hónapot meghaladó tartózkodás jogát Magyarország területén gyakorolják.
6. az Európai Szociális Kartát megerősítő országoknak Romonya Önkormányzat közigazgatási területén jogszerűen tartózkodó állampolgáraira és gyermekeire, továbbá
7. a menedékjogról szóló törvény szerint, arra a tizennyolcadik életévét be nem töltött menedékjogi kérelmet benyújtó gyermekre, aki jogszabály vagy szokás alapján felügyeletéért felelős nagykorú személy kísérete nélkül Magyarország területére, vagy a belépést követően maradt felügyelet nélkül, mindaddig, amíg ilyen személy felügyelete alá kerül- feltéve, hogy az illető gyermek kiskorúságát a menekültügyi hatóság megállapította.

A rendeletben szabályozott ellátási formák és az eljáró hatóságok

1. §

Az önkormányzat a szociálisan rászoruló személyek, családok részére települési támogatást biztosít az e rendeletben meghatározottak szerint.

1. §

Települési támogatás keretében igényelhető ellátások:

1. Pénzbeli ellátások:
2. rendkívüli települési támogatás
3. temetési támogatás
4. ápolási támogatás
5. lakhatási támogatás
6. gyógyszertámogatás

1. Természetbeni ellátás
2. köztemetés
3. Alapszolgáltatás
4. étkeztetés
5. házi segítségnyújtás
6. falugondnoki szolgálat
7. Az e rendeletben meghatározott szociális feladat és hatáskört a Szociális Bizottság (továbbiakban: Bizottság) gyakorolja.

Általános eljárási rendelkezések

1. §
2. Az e rendeletben szabályozott ellátások megállapítása kérelemre történik, melyet az e célra rendszeresített, az egyes ellátásoknál külön megjelölt, e rendelet mellékletét képező formanyomtatványon kell előterjeszteni.
3. A kérelmet postai úton a Romonyai Közös Önkormányzati Hivatal címére címezve, vagy személyesen lehet benyújtani.
4. A kérelem benyújtására az ellátás igénylője, annak törvényes képviselője vagy meghatalmazottja jogosult.
5. Rendkívüli települési támogatás hivatalból is megállapítható, különösen nevelési-oktatási intézmény, gyámhatóság, családvédelemmel foglalkozó intézmény kezdeményezésére.
6. A kérelemben foglaltak ellenőrzése céljából a hivatal ügyintézője környezettanulmányt végezhet, valamint a gyermeket nevelő családoknál e célra a gyermekjóléti szolgálat, a védőnő javaslatára készített környezettanulmány is felhasználható.
7. A rendszeres ellátásokat utólag minden hónap 5-éig, az eseti ellátásokat a megállapítást követő 15 napon belül folyósítani kell.
8. A rendszeres ellátásra való jogosultságot meg kell szüntetni, ha:
9. a jogosultság feltételei már nem állnak fenn
10. a jogosult azt kéri
11. a jogosult meghalt.
12. A (7) bekezdés szerinti megszüntetés időpontja a megszűntetésre okot adó körülmény bekövetkezése hónapjának utolsó napja.
13. A jogosult által lakott lakáshoz kapcsolódó rendszeres ellátásra való jogosultságot- a (7) bekezdés szerinti eseteken kívül- meg kell szüntetni abban az esetben is, ha a jogosult a támogatással érintett lakásból elköltözött.
14. A Szoc.tv.-ben, a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm.rendeletben és az e rendeletben meghatározott feltételek hiányában vagy e jogszabályok megsértésével nyújtott ellátásra való jogosultságot meg kell szüntetni, továbbá az ellátást jogosulatlanul és rosszhiszeműen igénybevevőt kötelezni kell
15. a pénzbeli ellátás visszafizetésére
16. természetben nyújtott ellátás esetén a pénzegyenérték megfizetésére.
17. Ha a rendszeres ellátásra való jogosultság a (10) bekezdés alapján szűnt meg, a jogosult a döntés jogerőre emelkedésétől számított 1 évig, rosszhiszemű igénybevétel esetén 2 évig nem jogosult a megszüntetettel azonos típusú ellátásra.
18. A lakáshoz kapcsolódó ellátás vonatkozásában a (11) bekezdés szerinti korlátozás kiterjed a lakásban élő valamennyi személyre.
19. Ha a hivatal a hatáskörébe tartozó ellátás megtérítését rendeli el, a megtérítés összegét, vagy pénzegyenértékét és a kamat összegét- amennyiben annak megfizetésére a kötelezett megélhetését súlyosan veszélyeztetné- a Bizottság méltányosságból
20. elengedheti
21. csökkentheti, vagy
22. részletfizetést engedélyezhet.

Rendkívüli települési támogatás

1. §
2. Rendkívüli települési támogatásban részesíthetők kérelemre azok, akik létfenntartását veszélyeztető vagy rendkívüli élethelyzetbe kerültek, különösen betegség, elemi kár vagy alkalmanként jelentkező többletkiadások miatt anyagi segítségre szorulnak, és családjukban az egy főre jutó jövedelem nem haladja meg a mindenkori saját jogú öregségi nyugdíjminimum 300%-át, egyedülélőnél és a gyermekét egyedül nevelőknél a nyugdíjminimum 350%-át.[[1]](#footnote-1)
3. Az egyszeri segély összegét max. 50.000 Ft-ban lehet meghatározni.
4. Rendkívüli települési támogatás különösen az alábbi indokokra tekintettel állapítható meg:
5. gyógyászati segédeszköz beszerzése, gyógykezelésre, ha a kérelmező nem rendelkezik közgyógyellátási igazolvánnyal
6. tartós, 1 hónapot meghaladó táppénz
7. baleset.
8. Rendkívüli élethelyzet- betegség, elemi kár- esetén e rendeletben meghatározott összeghatártól el lehet térni.
9. Rendkívüli települési támogatás egy naptári éven belül ugyanannak a családnak maximum 4 alkalommal lehet megállapítani.
10. Sürgős szükség esetén- ha az igénylő életkörülményei az azonnali segítséget indokolják- támogatás bizonyítási eljárás nélkül, az igénylő írásbeli nyilatkozata alapján kiutalható. Ilyen esetben a Romonyai Közös Önkormányzati Hivatal előadója a határozathozatalt követő 10 napon belül helyszíni ellenőrzéssel meggyőződik a nyilatkozat valódiságáról.
11. Amennyiben az ügy összes körülményeire tekintettel feltételezhető, hogy a kérelmező a készpénzsegélyt nem a rendeltetésének megfelelően használja fel, az természetbeni ellátás formájában is adható.
12. A rendkívüli települési támogatás speciális formájaként gyermek születése miatt fellépő többletkiadások mérséklésére, egyszeri 50.000 Ft születési támogatásra jogosult a szülő. Ez a támogatási forma a szülő jövedelmi helyzetétől függetlenül adható.[[2]](#footnote-2)

Temetési támogatás

7.§

1. Temetési költségek mérséklésére nyújtandó települési támogatásra jogosult az a romonyai lakó-vagy tartózkodási hellyel rendelkező személy, aki:
2. az elhunyt személy eltemettetéséről gondoskodott annak ellenére, hogy arra nem volt köteles, vagy
3. tartásra köteles hozzátartozója volt ugyan, de a temetési költségek viselése a saját, illetve családja létfenntartását veszélyezteti és a temettető családjában az egy főre jutó jövedelem nem haladja meg az öregségi nyugdíj mindenkori legkisebb összegének 350%-át, egyedülálló esetében annak 400%-át.[[3]](#footnote-3)
4. A települési támogatás összege 20.000-100.000 Ft-ig terjedhet, de elérheti annak teljes összegét, ha a temetés költségének viselése a kérelmezőnek vagy családjának létfenntartását veszélyezteti.
5. A települési támogatás iránti kérelmet a halálesetet követő 30 napig lehet előterjeszteni.
6. A kérelemhez csatolni kell:
7. halotti anyakönyvi kivonat másolata
8. a temetés költségeiről szóló, a támogatát kérő, vagy a vele közös háztartásban élő családtagja nevére kiállított számlát
9. a közös háztartásban élő személyek jövedelemigazolásait.

Ápolási támogatás

8.§

1. Települési támogatás állapítható meg annak a nagykorú hozzátartozónak, aki a 18. évét betöltött, önmaga ellátására képtelen, tartósan beteg személy ápolását, gondozását végzi és a családjában az egy főre jutó jövedelem az öregségi nyugdíj mindenkori legkisebb összegének 150%-át, egyedülálló esetén annak 200%-át nem haladja meg.
2. Az ápolási díj mértéke a mindenkori öregségi nyugdíj legkisebb összegének 80%-a.
3. Tartósan beteg az a személy, aki előreláthatólag 3 hónapnál hosszabb időtartamban állandó ápolást, gondozást igényel.
4. A (3) bekezdés szerinti tényt az ápolt személy háziorvosa igazolja a 4. számú melléklet szerinti formanyomtatványon.
5. A támogatás határozatlan időre szól, indokolt esetben- pl. ha az ápolt önmaga ellátására képtelen állapota csak időszakosan áll fenn- határozott időre is megállapítható.
6. A támogatást a jogosultsági feltételek fennállása esetén a kérelem benyújtását követő naptól kell megállapítani.
7. A jogosultság fennállását évente egyszer, a jogosultságot megállapító határozat jogerőre emelkedését követő 1 év elteltét követő 1 hónapon belül kell felülvizsgálni.
8. Nem jogosult ápolási támogatásra a hozzátartozó, ha
9. ápolási díjban részesül
10. az ápolt személy két hónapot meghaladóan fekvőbeteg- gyógyintézeti, valamint nappali ellátását nyújtó vagy bentlakásos szociális intézményi ellátásban részesül
11. nappali rendszerű képzés keretében folytat tanulmányokat
12. keresőtevékenységet folytat
13. rendszeres pénzellátásban részesül.
14. Az ápoló a beteg személy ápolása, gondozása körében köteles:
15. az ápolt személyt a tartózkodási helyén naponta ellátni, gondozni
16. gondoskodni az egészségügyi ellátások igénybevételéről, a beteget egészségügyi intézménybe kísérni, orvost hívni, gyógyszert kiváltani
17. gondoskodni az ápolt élelmezéséről, ruháztatásáról
18. lakást, ruházatát rendben tartani
19. lehetővé tenni az ápolás körülményeinek ellenőrzését a jegyző, családgondozó számára.
20. Az ápolási kötelezettség nem megfelelő teljesítéséről helyszíni szemle alapján jegyzőkönyvet kell készíteni. A jegyzőkönyvben rögzíteni kell, hogy az ápoló a kötelezettségét mely időpontban nem teljesítette.
21. Az ápolási támogatást meg kell szüntetni, ha:
22. az ápolt személy állapota az állandó ápolást már nem teszi szükségessé
23. az ápolást végző személy a kötelezettségét nem teljesíti (helyszíni szemle alapján)
24. az ápolt személy kéri
25. az ápolt személy meghal
26. az ápolást végző vagy az ápolt személy tartózkodási joga megszűnt vagy tartózkodási jogának gyakorlásával felhagyott
27. a jogosultságot kizáró körülmény következik be.

Az ápolási támogatás iránti kérelmet a 3. számú melléklet szerinti formanyomtatványon kell benyújtani.

Lakhatási támogatás

9.§

1. A lakhatáshoz kapcsolódó rendszeres települési támogatás a szociálisan rászoruló háztartások részére a háztartás tagjai által lakott lakás fenntartásával kapcsolatos rendszeres kiadásaikhoz nyújtott hozzájárulás.
2. A támogatás szempontjából a lakás fenntartásával kapcsolatos rendszeres kiadásnak minősülnek a villanyáram, a víz, a gázfogyasztás, a tüzelőanyag költsége.
3. Lakhatáshoz kapcsolódó rendszeres települési támogatást kell megállapítani a kérelmező részére, ha
4. a kérelmező háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 300%-át, egyedülállónál, gyermekét egyedül nevelőnél a 400%-át.[[4]](#footnote-4)
5. és a (2) bekezdésben felsorolt költségek valamelyikét a közműszolgáltató által a nevére kiállított számlával igazolható módon a kérelmező viseli.
6. A lakhatási támogatás egy hónapra jutó összege a lakás fenntartásával kapcsolatos rendszeres kiadás 20%-a, de minimum 5000 Ft.[[5]](#footnote-5)
7. A lakhatási támogatást a lakásfenntartási kiadással érintett szolgáltató részére és a lakásfenntartással összefüggő azon rendszeres kiadáshoz kell nyújtani, amely megfizetésének elmaradása a kérelmező lakhatását a legnagyobb mértékben veszélyezteti.
8. A lakhatáshoz kapcsolódó települési támogatást 1 évre kell megállapítani.

Köztemetés

10. §

A köztemetést az Önkormányzat az Szt. 48. §-a alapján biztosítja.

Szociális alapellátások

11.§

(1) A település Szociális Bizottsága a személyes gondoskodás keretébe tartozó alábbi szociális ellátási formákat biztosítja:

 a.) étkeztetés,

 b) házi segítségnyújtás

c) falugondnoki szolgálat

(2) Az önkormányzat a)-b) feladatának hatékony ellátására a Pécsi Többcélú Agglomerációs Társulás által fenntartott Pécsi Alapszolgáltatási Központot (továbbiakban: Szolgáltató) bízza meg.

(3) Étkeztetés keretében gondoskodnak a Tv. 62. § (1) bekezdésében felsoroltakról.

 (4) Az étkeztetés térítési díját a Szolgáltató állapítja meg, a kérelmező jövedelemigazolása alapján.

(5) A személyi térítési díj méltányosságból, kérelemre csökkenthető. A kérelmet az intézményvezető javaslatával együtt kell a Szociális Bizottsághoz benyújtani. A méltányosság gyakorlása különösen a nyugdíjminimum 150%-át meg nem haladó jövedelem esetén indokolt.

(6) Az étkeztetést

 - az étel házhoz szállításával biztosítja.

(7) Az étkeztetés iránti kérelmet, valamint a szociális és egészségügyi rászorultságot igazoló orvosi igazolást és jövedelemigazolást a Szolgáltatóhoz kell benyújtani, aki dönt az étkeztetési ellátás igénybevételéről, valamint az ellátás megszüntetéséről.

(8) Házi segítségnyújtás keretébe tartozó gondozási tevékenység különösen:

a.) az ellátást igénybe vevővel segítő kapcsolat kialakítása és fenntartása

b.) az orvos előírása szerinti alapvető gondozási, ápolási feladatok ellátása

c.) az ellátást igénybe vevők segítése a számukra szükséges szociális ellátásokhoz való hozzájutásban

d.) közreműködés az ellátást igénybe vevő háztartásának vitelében: meleg étel biztosítása, bevásárlás.

(9) A házi gondozó a házi segítségnyújtás során együttműködik az egészségügyi intézményekkel.

(10) A házi segítségnyújtás igénybevétele iránti kérelmet a Szolgáltatóhoz, jövedelemigazolás és orvosi igazolás mellékelésével kell benyújtani.

(11) A házi segítségnyújtás igénybevétele térítésmentes.

Falugondnoki szolgálat keretében ellátandó feladatok, szolgáltatások

12.§

1. A falugondnoki szolgálat biztosítja a – nem szakmai jellegű – feladatok ellátását.
2. A falugondnok által ellátandó feladatok közé tartozik:
	1. személyszállítási feladatok
	2. önkormányzati feladathoz tartozó szállítási, anyagbeszerzési feladatok
	3. önkormányzati rendezvények szervezésével, lebonyolításával kapcsolatos feladatok
	4. kapcsolattartási feladat az önkormányzat és intézményei és a lakosság között
	5. egyéb szolgáltatási jellegű feladat.
3. Személyszállítási feladat:
	1. A betegek orvoshoz, illetve egyéb egészségügyi intézménybe történő szállítása
	2. Családi eseményekre történő szállítás
	3. Önkormányzati, illetve egyéb, települési rendezvényre történő szállítás

A falugondnoki szolgálat ellátása

13.§

1. A falugondnoki szolgálat keretében ellátandó feladatokat a falugondnok a szolgálat rendelkezésére bocsátott gépjármű segítségével látja el.
2. A falugondnoka feladatait a munkaköri leírásban, valamint a polgármester utasítása szerint látja el.

(3) Amennyiben a falugondnok – falugondnoki szolgálattal kapcsolatos feladatai – a munkaidejét nem tölti ki, a munkaidőkerete mértékéig egyéb feladatokkal is megbízható.

Ezek különösen:

1. részt vesz a község közterületeinek gondozásában
2. önkormányzati tulajdonú intézményekben, ingatlanokon kisebb karbantartási munkát végez.

Záró rendelkezések

14. §

1. Hatályát veszti a szociális ellátásokról szóló többször módosított 3/2012.(II.20.) számú önkormányzati rendelet.
2. Ez a rendelet 2015. március 1. napján lép hatályba.
3. A rendeletet a képviselő-testület 2015.február 11-én tartott ülésén fogadta el.

 Herman József Ruppert Edina

 polgármester jegyző

Záradék: A rendelet 2015.február 25-én kihirdetésre került.

Romonya, 2015. február 25.

 Ruppert Edina

 jegyző

1. Hatályos: 2016. XI.15-től, hatályba léptette a 8/2016. (XI.15.) sz. önk. rendelet [↑](#footnote-ref-1)
2. Hatályos: 2016. XI.15-től, hatályba léptette a 8/2016. (XI.15.) sz. önk. rendelet [↑](#footnote-ref-2)
3. Hatályos: 2016. XI.15-től, hatályba léptette a 8/2016. (XI.15.) sz. önk. rendelet [↑](#footnote-ref-3)
4. Hatályos: 2016. XI.15-től, hatályba léptette a 8/2016. (XI.15.) sz. önk. rendelet [↑](#footnote-ref-4)
5. Hatályos: 2016. XI.15-től, hatályba léptette a 8/2016. (XI.15.) sz. önk. rendelet [↑](#footnote-ref-5)